Pirkimo dokumentų 14  priedas

(Tiekėjo kibernetinio saugumo deklaracijos forma)


Lietuvos kalėjimų tarnybai

TIEKĖJO KIBERNETINIO SAUGUMO DEKLARACIJA
_____________ Nr.______
           (Data)

_____________
(Sudarymo vieta)


1. Bendroji informacija

	Duomenys
	Informacija

	Tiekėjo pavadinimas
	

	Juridinio asmens kodas
	__________________________

	Buveinės adresas
	

	Kontaktinis asmuo
	__________________________

	Pareigos
	

	Telefonas
	

	El. paštas
	__________________________

	Pirkimo pavadinimas
	

	Pirkimo numeris
	__________________________



1. Kibernetinio saugumo deklaracija

Tiekėjas, veikdamas kaip tiekimo grandinės dalyvis ir vykdydamas Sutartį su Perkančiąja organizacija, patvirtina, kad supranta Lietuvos Respublikos kibernetinio saugumo įstatymo, 2022 m. gruodžio 14 d. Europos Parlamento ir Tarybos direktyvos (ES) 2022/2555 (NIS2 direktyvos), susijusių įgyvendinamųjų teisės aktų bei tiekimo grandinės saugumo principų taikymo svarbą ir prisiima visą atsakomybę už šių reikalavimų laikymąsi viso Sutarties vykdymo laikotarpiu.
Tiekėjas neatšaukiamai įsipareigoja užtikrinti, kad visos Sutarties vykdymui naudojamos technologijos, procesai, darbuotojai, subtiekėjai, informacinės sistemos, techninė ir programinė įranga bei administravimo priemonės atitiktų aukštą informacijos ir kibernetinio saugumo lygį, taikytiną Lietuvos kalėjimų tarnybai, kaip esminiam ir svarbiam subjektui pagal Lietuvos Respublikos kibernetinio saugumo įstatymą ir NIS2 direktyvą. 

1. Tiekėjas patvirtina, kad:

1. Viso Sutarties vykdymo metu užtikrins tinklų ir informacinių sistemų saugumą, veiklos tęstinumą, prieigos kontrolę, duomenų konfidencialumą, vientisumą ir prieinamumą, taip pat apsaugą nuo neteisėtos prieigos, kibernetinių incidentų, duomenų praradimo, sunaikinimo, modifikavimo ar kitokio neteisėto poveikio.
1. Taiko ir nuolat palaiko technines bei organizacines kibernetinio saugumo priemones, atitinkančias rizikos valdymo, incidentų prevencijos, aptikimo, reagavimo ir atkūrimo principus, nustatytus Lietuvos Respublikos kibernetinio saugumo įstatyme bei NIS2 direktyvoje.
1. Yra įdiegęs ir taiko:
2. incidentų valdymo procedūras;
2. pažeidžiamumų valdymo procedūras;
2. saugumo incidentų registravimo ir eskalavimo tvarką;
2. atsakingų asmenų paskyrimo ir atsakomybės paskirstymo mechanizmus;
2. naudojamos programinės ir techninės įrangos saugumo atnaujinimų valdymo procesus.
1. Įsipareigoja nedelsdamas, bet ne vėliau kaip per 4 valandas nuo nustatymo momento, informuoti Perkančiąją organizaciją apie bet kokį kibernetinį incidentą, kritinį pažeidžiamumą, neteisėtos prieigos atvejį ar kitą saugumo pažeidimą, galintį turėti įtakos Perkančiosios organizacijos tinklų, informacinių sistemų, duomenų ar paslaugų saugumui, vientisumui ar prieinamumui.
1. Užtikrins, kad prieiga prie Perkančiosios organizacijos tinklų, informacinių sistemų ir duomenų bus suteikiama tik tiems asmenims, kuriems tokia prieiga būtina tiesioginėms funkcijoms vykdyti, taikant individualų naudotojų identifikavimą, saugius autentifikavimo mechanizmus, prieigų kontrolės priemones bei administratoriaus teisių naudojimo apskaitą.
1. Užtikrins, kad visą garantinį ir Sutarties vykdymo laikotarpį naudojamai techninei ir programinei įrangai būtų teikiami gamintojo palaikymo, saugumo pataisų ir kritinių pažeidžiamumų šalinimo atnaujinimai, o naudojama įranga nebūtų praradusi gamintojo palaikymo statuso.
1. Užtikrins, kad visi subtiekėjai, jungtinės veiklos partneriai, debesijos paslaugų teikėjai, techninio palaikymo tiekėjai ar kiti tretieji asmenys, pasitelkti Sutarties vykdymui ir turintys prieigą prie Perkančiosios organizacijos informacinių išteklių, laikytųsi ne žemesnių informacijos ir kibernetinio saugumo reikalavimų nei taikomi pačiam Tiekėjui.
1. Prisiima visišką atsakomybę už subtiekėjų, partnerių ir kitų pasitelktų asmenų veiksmus bei neveikimą, susijusį su informacijos ir kibernetinio saugumo reikalavimų laikymusi.
1. Perkančiosios organizacijos prašymu įsipareigoja pateikti visus dokumentus, įrodymus ir informaciją, pagrindžiančią šioje Kibernetinio saugumo deklaracijoje nurodytų reikalavimų vykdymą, įskaitant, bet neapsiribojant:
8. techninių ir organizacinių saugumo priemonių aprašais;
8. incidentų valdymo procedūromis;
8. pažeidžiamumų valdymo procedūromis;
8. incidentų registravimo ir pranešimo tvarka;
8. atsakingų asmenų sąrašais;
8. subtiekėjų sąrašais bei jų saugumo užtikrinimo dokumentais;
8. sertifikatais ar lygiaverčių saugumo priemonių aprašais.
1. Patvirtina, kad visi šioje Kibernetinio saugumo deklaracijoje nurodyti dokumentai, procedūros ir saugumo priemonės bus įdiegtos, galiojančios ir pateikiamos ne vėliau kaip iki Sutarties pasirašymo dienos, jei Perkančioji organizacija nenustato kitaip.
1. Įsipareigoja apie naujų subtiekėjų, partnerių ar kitų trečiųjų asmenų pasitelkimą informuoti Perkančiąją organizaciją ne vėliau kaip per 5 darbo dienas bei pateikti su jų veikla ir taikomomis saugumo priemonėmis susijusią informaciją.
1. Supranta ir sutinka, kad Lietuvos Respublikos kibernetinio saugumo įstatymo, NIS2 direktyvos, tiekimo grandinės saugumo principų ar šioje Kibernetinio saugumo deklaracijoje nustatytų reikalavimų nesilaikymas gali būti laikomas esminiu Sutarties pažeidimu ir sudaryti pagrindą taikyti netesybas, reikalauti nedelsiant pašalinti pažeidimus, sustabdyti Sutarties vykdymą ar vienašališkai nutraukti Sutartį.

1. Patvirtinimas

Patvirtinu, kad šioje Kibernetinio saugumo deklaracijoje pateikta informacija yra teisinga, išsami ir atitinka faktines Tiekėjo taikomas bei planuojamas taikyti informacijos ir kibernetinio saugumo priemones.
	
	

	Pareigos
	__________________________

	Vardas, pavardė
	__________________________

	Parašas
	__________________________



______________________


                 
































